**Νέο, ανανεωμένο και πιο πλούσιο**

**Πανόραμα Κούβας**

#### Το πρόγραμμά μας αναλυτικά:

**Τι περιλαμβάνεται:**

* + Αεροπορικά εισιτήρια οικονομικού ναύλου
  + Διαμονή στα ξενοδοχεία του προγράμματος (ανάλογα με την προτίμησή σας) καθώς και φόροι ξενοδοχείων
  + Πρωινό καθημερινά και όλα τα γεύματα που αναφέρονται στο πρόγραμμα
  + Όλες οι μεταφορές , ξεναγήσεις και εκδρομές του προγράμματος, πιο αναλυτικά:
  + Ξενάγηση πόλης της Αβάνας : Πλατεία του Αγίου Φραγκίσκου της Ασίζης, Παλιά Πλατεία, Πλατεία των Όπλων, Καθεδρική Πλατεία, «ναΐσκος» Templete και Castillo de LaFuerza Real.
  + Καπιτώλιο, πιστό αντίγραφο αυτού στην Ουάσιγκτον των Ηνωμένων Πολιτειών.(Δεν περιλαμβάνεται είσοδος)
  + Επίσκεψη στο πειρατικό φρούριο Ελ Μόρο, σε θέση περιωπής στην είσοδο του λιμανιού και με μαγευτική θέα
  + Επίσκεψη στο μουσείο του ρουμιού, όπου μας προσφέρεται ποτό
  + Επίσκεψη στην μοναδική ελληνική ορθόδοξη εκκλησία της Καραϊβικής τον Άγιο Νικόλαο.
  + Επίσκεψη στο μεγαλύτερο παζάρι της πόλης για ψώνια
  + Διέλευση από το Πανεπιστήμιο της Αβάνας, την "Σύγχρονη" συνοικία του Βεδάδο με την κεντρική πλατεία Copelia και την περίφημη παραλιακή λεωφόρο Malecón, και επίσκεψη στην Πλατεία της Επανάστασης με τις τεράστιες προσωπογραφίες του Τσε Γκεβάρα και του Καμίλο Σιενφουέγκος.
  + Βόλτα με αυτοκίνητα – αντίκες – αριστοκρατική περιοχή Miramar-Δάσος της Αβάνας
  + Oλοήμερη εκδρομή στην καταπράσινη κοιλάδα Βινιάλες, στην επαρχία Πινάρ ντελ Ρίο με φαγητό μεσημεριανό
  + Eπίσκεψη στο παρασκευαστήριο πούρων με επίδειξη παρασκευής
  + Είσοδος στην προϊστορική Τοιχογραφία
  + Βαρκάδα στο υπόγειο ποτάμι στην Σπηλιά του Ινδιάνου
  + Επίσκεψη στο παρατηρητήριο Λος Χασμίνες με πανοραμική θέα στην κοιλάδα
  + Επίσκεψη στην πόλη του Τσε, Σάντα Κλάρα και στο μαυσωλείο.
  + Ξενάγηση στο γραφικό Τρινιδάδ
  + Είσοδος στο μουσείο του Τρινιδάδ
  + Επίσκεψη στο παραδοσιακό καφενείο, La Canchachara με ποτό και ζωντανή μουσική.
  + ξενάγηση ξενάγηση στην πόλη του Σιενφουέγκος, στάση στο θέατρο Tomas Terry και την κεντρική πλατεία της «Αναγέννησης»
  + στην πόλη του Σιενφουέγκος περνώντας από το θέατρο Tomas Terry
  + Επίσκεψη στο “Palacio del Valle”, ένα άκρως εντυπωσιακό κτήριο 100 ετών, πάνω στη στενή χερσόνησο της  «Punta Gorda»
  + Είσοδος και μπάνιο στους εντυπωσιακότερους καταρράκτες του νησιού, Ελ Νίτσο, στην καρδιά της καταπράσινης οροσειράς Εσκαμπρέι
  + Βαρκάδα με σκάφος στη λίμνη Χαναμπανίλια, στο Εθνικό πάρκο και μεσημεριανό φαγητό
  + Επίσκεψη στο Δελφινάριο με show και δυνατότητα κολύμβησης με δελφίνια
  + Είσοδος στο πάρκο του Γκουαμά και επίσκεψη στην Φάρμα Κροκοδείλων στο Λα Μπόκα
  + Διέλευση από το μεγαλύτερο μαγκρόβιο δάσος της Καραϊβικής CenagaZapata.
  + Μεταφορά και στάση για μπάνιο στον κόλπο των Χοίρων (Giron): μια θαλάσσια όαση, όπου τα πεντακάθαρα, γαλαζοπράσινα νερά σχηματίζουν ένα φυσικό "ενυδρείο- πισίνα", ένα μέρος ιδανικό για μπάνιο & snorkeling, για ποτά στο open bar αλλά και μεσημεριανό φαγητό
  + Οι μετακινήσεις συνοδεύονται από ελληνόφωνους τοπικούς ξεναγούς και εκτελούνται με πολυτελή λεωφορείο / minibus / αυτοκίνητα , ανάλογα με τις συμμετοχές στο ταξίδι.
  + Έμπειρος ελληνόφωνος ξεναγός, που ζει μόνιμα στην Κούβα, κατά τη διάρκεια όλων των εκδρομών και δραστηριοτήτων που αναφέρονται στο πρόγραμμα(σημειώστε ότι ο ξεναγός δεν παραμένει μαζί σας κατά τη διάρκεια των ελεύθερων ημερών στο Βαραδέρο .

**Τι ΔΕΝ περιλαμβάνεται:**

* + Φόροι αεροδρομίων, βίζα Κούβας, ασφάλιση ιατροφαρμακευτικής περίθαλψης για περίπτωση ατυχήματος σύμφωνα με τους όρους και τις προδιαγραφές της Κουβανικής κυβέρνησης.
  + Όλα τα γεύματα και ποτά που δεν αναγράφονται στο πρόγραμμα
  + Προαιρετικές εκδρομές, διασκεδάσεις . Στην περίπτωση συμμετοχής μόνο δύο ατόμων στο πρόγραμμα υπάρχει η αντίστοιχη επιβάρυνση στις τιμές των προαιρετικών
  + Προσωπικά έξοδα
  + Φιλοδωρήματα για τους τοπικούς οδηγούς και ξεναγούς πληρώνονται τοπικά.

**Σημειώσεις:***\*Οι τιμές ισχύουν και για ελάχιστη συμμετοχή 6 ατόμων , η εκδρομή όμως πραγματοποιείται ακόμα και με 2 άτομα με επιβάρυνση στο πακέτο* *\*Η σειρά του προγράμματος μπορεί να αλλάξει, χωρίς όμως να παραληφθεί καμία από τις αναγραφόμενες δραστηριότητες/εκδρομές.*

*\*Εάν απρόβλεπτες ( κυρίως) καιρικές συνθήκες δεν επιτρέπουν την πρόσβαση στους καταρράκτες ή το Δελφιναριο δεν λειτουργεί,  εναλλακτικά προσφέρονται άλλες δραστηριότητες*

**Για την έκδοση Βίζας απαιτείται:**

* + Φωτοτυπία διαβατηρίου με απαραίτητη 6μηνη ισχύ από την ημερομηνίας αναχώρησης
  + Ασφάλιση ιατροφαρμακευτικής περίθαλψης (στα αγγλικά) μόνο για περίπτωση ατυχήματος, σύμφωνα με τους όρους και τις προδιαγραφές της Κουβανικής κυβέρνησης.

***ΠΑΝΟΡΑΜΑ ΚΟΥΒΑΣ***

*10 ημέρες / 8 νύχτες*

**1η μέρα: Αθήνα – Αβάνα**

Συγκέντρωση στο διεθνή αερολιμένα Αθηνών Ελ. Βενιζέλος (σημειώστε ότι θα πρέπει να βρίσκεστε στο αεροδρόμιο τουλάχιστον 2 ώρες πριν από την προγραμματισμένη ώρα αναχώρησης) και αναχώρηση με προορισμό την Αβάνα. Εκεί θα σας περιμένει ο αντιπρόσωπος του γραφείου μας στην Κούβα που θα σας συνοδεύσει στο ξενοδοχείο σας, τακτοποίηση στα δωμάτια σας και διανυκτέρευση.

**2η μέρα: Αβάνα - Ξενάγηση πόλης**

**Πρωινό** στο ξενοδοχείο και αναχώρηση για τη μεστή και κατατοπιστική ξενάγηση μας στην πιο όμορφη πόλη της Καραϊβικής. Θα ξεκινήσουμε από την Πλατεία της Επανάστασης με τις τεράστιες προσωπογραφίες του Τσε Γκεβάρα και του Καμίλο Σιενφουέγκος. Θα περάσουμε από το Πανεπιστήμιο της Αβάνας, θα διασχίσουμε τη "σύγχρονη" συνοικία του Βεδάδο με την κεντρική πλατεία Copelia και την περίφημη παραλιακή λεωφόρο Malecón, θα καταλήξουμε στο Καπιτώλιο, πιστό αντίγραφο αυτού στην Ουάσινγκτον των Ηνωμένων Πολιτειών και την εκπληκτική «πέτρινη τούρτα», το Μεγάλο Θέατρο . Η περιήγηση μας αλλάζει ρυθμό και μπαίνουμε στην HabanaVieja ή Παλιά Αβάνα, πολιτιστική κληρονομιά της ανθρωπότητας και προστατευόμενη από την UNESCO από το 1982, η οποία φιλοξενεί μερικά από τα ωραιότερα αποικιακά κτήρια στην Καραϊβική. Θα ξεναγηθούμε στο μουσείο του ρουμιού, όπου μας προσφέρεται ποτό και θα επισκεφτούμε τη μοναδική ελληνική ορθόδοξη εκκλησία της Καραϊβικής τον Άγιο Νικόλαο.Στη συνέχεια περπατώντας θα δούμε την Πλατεία του Αγίου Φραγκίσκου της Ασίζης (Plaza de SanFrancisco de Asís) την Παλιά Πλατεία (PlazaVieja) και την Πλατεία των Όπλων (Plaza de Armas) και τέλος θα συνεχίσουμε προς την Καθεδρική Πλατεία (Plaza de laCatedral), τον «ναΐσκο» Templete και το Castillo de LaFuerza Real. Επίσκεψη στο πειρατικό φρούριο Ελ Μόρο, σε θέση περιωπής στην είσοδο του λιμανιού και με μαγευτική θέα. Στην συνέχεια θα επισκεφτούμε το μεγαλύτερο παζάρι της πόλης . Εκεί θα βρείτε κοσμήματα και διακοσμητικά αντικείμενα κατασκευασμένα από ξύλο, κουκούτσια φρούτων και λαχανικών, δέρμα και δόντια κροκοδείλου, παπιέμασέ ή πηλό, αλλά και έργα ζωγραφικής τέχνης. **Μεσημεριανό γεύμα** σε τοπικό εστιατόριο και στη συνέχεια επιστροφή στο ξενοδοχείο η αν θέλετε περπατήστε στα στενά σοκάκια της παλιάς πόλης, πιείτε ένα φρέσκο χυμό από "φρούτα μπόμπα" (η γνωστή σε μας παπάγια) ή "γκουαγιάμπα" υπό τους ήχους ενός νοσταλγικού σον ή μπολέρο, και επιστρέψτε στο ξενοδοχείο σας περπατώντας κατά μήκος της περίφημης παραλιακής λεωφόρου Malecón, αγναντεύοντας το ηλιοβασίλεμα και τον ήλιο να χάνεται στη θάλασσα σε μια πανδαισία χρωμάτων.

**3η μέρα: Ολοήμερη εκδρομή Βινιάλες/Πινάρδελ Ρίο**

Μετά το **πρωινό** αναχωρούμε για την μαγευτική κοιλάδα Βινιάλες (Viñales) στη δυτικότερη επαρχία της Κούβας, το Πινάρδελ Ρίο (PinardelRío), όπου καλλιεργούνται τα καπνά για τα καλύτερα πούρα στον κόσμο. Επίσκεψη σε τοπικό παρασκευαστήριο πούρων για να δούμε από κοντά την επεξεργασία τους.Εκεί γίνεται ηπροετοιμασία για την παρασκευή των διεθνούς φήμης πούρων, από την συγκομιδή ως το τελικό στάδιο της συσκευασίας. Η βόλτα μας στην κοιλάδα του Βινιάλες θα σας μείνει αξέχαστη: πράσινοι βελούδινοι λοφίσκοι, γνωστοί με το όνομα mogotes (μογκότες) που δεν υπάρχουν πουθενά αλλού στον κόσμο, ξεπηδούν από την κοιλάδα, κατάφυτοι και σχεδόν απόκοσμοι... πανύψηλα φοινικόδεντρα, καταρράκτες και υπόγειες σπηλιές με ποτάμια συνθέτουν ένα μαγευτικό τοπίο.Επίσκεψη στην τεράστια Τοιχογραφία της Προϊστορίας (Mural de laPrehistoria) και στη Σπηλιά Του Ινδιάνου (CuevadelIndio) για να διασχίσουμε με μικρή βάρκα το υπόγειο ποτάμι της. **Μεσημεριανό γεύμα** σε τοπικό εστιατόριο σ`ένα μοναδικό περιβάλλον με ζωντανή μουσική. Επιστρέφοντας στην Αβάνα, θα κάνουμε μια στάση στο παρατηρητήριο ΛοςΧασμίνες (LosJazmines) με τη μαγευτική θέα σε ολόκληρη την κοιλάδα του Βινιάλες. Επιστροφή στην Αβάνα και διανυκτέρευση.

**4η μέρα: Αβάνα-ελεύθερη ημέρα**

**Πρωινό** και στη συνέχεια ελεύθερη μέρα να την αξιοποιήσετε όπως επιθυμείτε... εμείς απλώς θα «κλέψουμε» λίγο από τον χρόνο σας, προσφέροντας σας μία ανεπανάληπτη βόλτα με αυτοκίνητα-αντίκες στο καταπράσινο, εξωτικό δάσος της Αβάνας. Επισκεφθείτε το μεγάλο παζάρι της πόλης όπου θα βρείτε κοσμήματα και διακοσμητικά αντικείμενα κατασκευασμένα από ξύλο, κουκούτσια φρούτων και λαχανικών, δέρμα και δόντια κροκοδείλου, παπιέμασέ ή πηλό, αλλά και έργα ζωγραφικής τέχνης. Περπατήστε στα στενά σοκάκια της παλιάς πόλης, πιείτε ένα φρέσκο χυμό από "φρούτα μπόμπα" (η γνωστή σε μας παπάγια) ή "γκουαγιάμπα" υπό τους ήχους ενός νοσταλγικού σον ή μπολέρο, και επιστρέψτε στο ξενοδοχείο σας περπατώντας κατά μήκος της περίφημης παραλιακής λεωφόρου Malecón, αγναντεύοντας το ηλιοβασίλεμα και τον ήλιο να χάνεται στη θάλασσα σε μια πανδαισία χρωμάτων.

**5η μέρα: Αβάνα – Σάντα Κλάρα –Τρινιδάδ - Σιενφουέγκος**

**Πρωινό** και αναχώρηση για την πόλη του "Che Guevara", **Santa Clara**, πόλη που σχετίστηκε άμεσα με τον μεγάλο επαναστάτη. Επίσκεψη στο Μαυσωλείο και Μουσείο του Τσε,  στο Πάρκο ΛεόνσιοΒιντάλ. Στην είσοδο του μαυσωλείου δεσπόζει το επιβλητικό, ύψους περίπου 7 μέτρων, μπρούντζινο άγαλμα του Κομαντάντε με το όπλο ανά χείρας. (Το άγαλμα τοποθετήθηκε έτσι ούτως ώστε να κοιτά προς το νότο, δηλαδή προς τη Λατινική Αμερική, ως συμβολισμός του οράματος του Τσε για μια παναμερικανική επανάσταση ενάντια στον Ιμπεριαλισμό. Σε ανάγλυφα παρουσιάζονται στιγμές της ζωής και δράσης του Γκεβάρα ενώ το τελευταίο του [γράμμα](http://guevaristas.net/1967/10/09/che-letter-to-fidel/) προς τον Φιντέλ Κάστρο είναι ολόκληρο χαραγμένο σε ειδική επιγραφή.) Συνεχίζουμε για το παραδοσιακό, αποικιακό **Τρινιδάδ**, πόλη που ίδρυσαν οι Ισπανοί στις αρχές του 16ου αιώνα, ανακηρυγμένο ως παγκόσμιο μνημείο πολιτιστικής κληρονομιάς από την UNESCO το 1986. Επίσκεψη στην κεντρική πλατεία (Plaza Mayor), περιστοιχισμένη από αποικιακά κτίρια, στο «Μουσείο αποικιοκρατικής αρχιτεκτονικής » και στο παραδοσιακό καφενείο La Canchánchara, όπου θα απολαύσουμε το τοπικό ποτό από ρούμι, μέλι και λεμόνι που έδιναν οι αποικιοκράτες στους σκλάβους για να πάρουν δυνάμεις. Ελεύθερος χρόνος για βόλτα στα γραφικά πλακόστρωτα σοκάκια με τα πολύχρωμα μαγαζιά η για ψώνια στα υπαίθρια παζάρια . Συνεχίζουμε  για το **Σιενφουέγκος**, πόλη χτισμένη το 1819 από Γάλλους άποικους και ένα από τα σημαντικότερα λιμάνια της χώρας. Πανοραμική ξενάγηση στην πόλη με στάση στην κεντρική πλατεία με το κατάλευκο άγαλμα της θεάς Αθηνάς, όπου δεσπόζουν το Θέατρο Tomas Terry, το Δημαρχείο και το κλασικό κτήριο του Πανεπιστημίου. Πάνω στη θάλασσα, στη στενή χερσόνησο της  «Punta Gorda» θα επισκεφτούμε το “Palacio del Valle”, ένα άκρως εντυπωσιακό κτήριο 100 ετών, αρχιτεκτονικό αριστούργημα, συνδυασμός ρομαντικής, γοτθικής, ενετικής και μαυριτανικής τεχνοτροπίας. Από τα κελάρια και τα επιβλητικά σαλόνια, θα ανεβούμε στην ταράτσα του Παλατιού, όπου η θέα της πόλης και του ηλιοβασιλέματος μαγεύει. Άφιξη στο ξενοδοχείο σας, τακτοποίηση στα δωμάτιά σας κι ελεύθερο υπόλοιπο της ημέρας. **Δείπνο** στο ξενοδοχείο.

**6η μέρα: Σιενφουέγκος –El Nicho -Hanabanilla - Σιενφουέγκος**

**Πρωινό**. Αναχώρηση για τους εντυπωσιακότερους καταρράχτες του νησιού ( **El Nicho** ) στην καρδιά της καταπράσινης οροσειράς Escambray. Μπάνιο στα κρυστάλλινα, πεντακάθαρα νερά του που σχηματίζουν μικρές, φυσικές λιμνούλες – σε τρία διαφορετικά επίπεδα - στολισμένες από την μητέρα, ορεινή φύση και θεά από το παραπλήσιο παρατηρητήριο  που μαγεύει. Σε μικρή απόσταση, θα επιβιβαστούμε σε σκάφος για βαρκάδα/εξερεύνηση και **μεσημεριανό γεύμα** στην μαγευτική λίμνη **Hanabanilla**, περικυκλωμένη από την εξωτική βλάστηση της οροσειράς Escambray, κατοικία πολύχρωμων πουλιών και σπάνιων αμφίβιων ζώων. Επίσκεψη στη μέση της ζούγκλας, στο «Σπίτι του Χωριάτη», για να δούμε από κοντά την καθημερινή ζωή των ανθρώπων, χωρίς ρεύμα και δρόμους σε απόλυτη ταύτιση με το φυσικό περιβάλλον Στη συνέχεια επιστροφή στο ξενοδοχείο και **δείπνο**.

**7η μέρα: Σιενφουέγκος – Δελφινάριο - Κόλπος των Χοίρων –Βαραδέρο**

**Πρωινό** και ξεκινάμε την ημέρα μας με επίσκεψη στο **Δελφινάριο,** όπου θα παρακολουθήσουμε ένα εντυπωσιακό show με δελφίνια που θα μας καθηλώσει. *Προαιρετικά ( επιπλέον χρέωση),* όσοι έχετε αποθέματα αδρεναλίνης και περίσσιο θάρρος, κολυμπήστε και χορέψτε στην κυριολεξία με τα υπέροχα αυτά θαλάσσια  όντα – μια μοναδική εμπειρία Συνεχίζουμε για την Χερσόνησο Ζαπάτα το μεγαλύτερο φυσικό πάρκο της Καραϊβικής .Στο Γκουαμά (Guamá), βρίσκεται η «Φάρμα Αναπαραγωγής Κροκοδείλων» που θα επισκεφτούμε.  Τα ζώα αυτά, σημαντικό κομμάτι της άγριας πανίδας της Κούβας, προστατεύονται στο φυσικό τους περιβάλλον από το ανεξέλεγκτο κυνήγι.  Η διαδρομή μας θα συνεχιστεί περνώντας μέσα από το μαγκρόβιο δάσος Ζαπάτα, ώσπου να αντικρύσουμε τις δαντελένιες ακτές της Καραϊβικής στον **κόλπο των Χοίρων** (γνωστός από την ομώνυμη, αποτυχημένη απόβαση των Αμερικάνων στο νησί, το 1961). Στάση σε μια θαλάσσια όαση, όπου τα πεντακάθαρα, γαλαζοπράσινα νερά σχηματίζουν ένα φυσικό "ενυδρείο- πισίνα", ένα μέρος ιδανικό για μπάνιο & snorkeling, για ποτά στο open bar αλλά και για το **μεσημεριανό** μας γεύμα. Η σημερινή αξέχαστη μέρα μας θα τελειώσει στη μαγευτική παραλία του **Βαραδέρο**. Άφιξη, τακτοποίηση στο ξενοδοχείο και **δείπνο**. Σημειώστε **ότι όλα τα γεύματα και τα τοπικά ποτά στο ξενοδοχείο σας** στο Βαραδέρο συμπεριλαμβάνονται στην τιμή.

**8η μέρα: Βαραδέρο**

Ελεύθερη μέρα για να απολαύσετε μία από τις πιο όμορφες παραλίες της Κούβας. Προσφέρονται διάφορες προαιρετικές θαλάσσιες δραστηριότητες, ή μπορείτε να κάνετε μια βόλτα από το τοπικό παζάρι ή να επισκεφθείτε το δελφινάριο. Εμείς προτείνουμε κρουαζιέρα με καταμαράν στο Cayo Blanco (ή αλλιώς λευκό νησάκι) – ένα καταπράσινο νησί με χρυσή άμμο και εξωτική παραλία με γαλαζοπράσινα πεντακάθαρα νερά! Στάση καθ’ οδόν σ’ έναν κοραλλιογενή ύφαλο, όπου θα σας δοθεί χρόνος και εξοπλισμός (μάσκες, προσωπικοί αναπνευστήρες και βατραχοπέδιλα), για να εξερευνήσετε τον ύφαλο και την πολύχρωμη υποβρύχια φύση γύρω του. Στο Κάγιο θα έχετε χρόνο να κάνετε μπάνιο ή ηλιοθεραπεία. **Συμπεριλαμβάνεται μεσημεριανό γεύμα σε μπουφέ** με φρέσκα ψάρια, αστακούς και άλλα θαλασσινά και κρέατα. Επιστροφή στο Βαραδέρο με ρούμι, σάλσα και πολύ κέφι και χορό!!!! Σημειώστε ότι όλα τα **γεύματα** και τα **τοπικά ποτά** στο ξενοδοχείο σας στο Βαραδέρο περιλαμβάνονται στην τιμή.

**9η μέρα: Βαραδέρο – αεροδρόμιο Αβάνας**

**Πρωινό** στο ξενοδοχείο και ελεύθερο πρωινό για μια τελευταία βουτιά. **Γεύμα** ανάλογα με την ώρα της αναχώρησης σας .Στην συνέχεια αναχωρούμε με τη γλυκόπικρη γεύση της επιστροφής για το αεροδρόμιο της Αβάνας , από όπου θα πάρουμε την πτήση μας της επιστροφής

**10η μέρα: Άφιξη στην Αθήνα**

Άφιξη σε ενδιάμεσο ευρωπαϊκό σταθμό και στη συνέχεια στην Αθήνα.